b"\n_START_ARTICLE_\nMessier 49\n_START_SECTION_\nSvojstva\n_START_PARAGRAPH_\nM49 je jedna od najsjajnijih galaktika u skupu Virgo. Njen prividni sjaj je magnitude + 8,4, a apsolutni sjaj magnitude - 22,8. M49 pripada u divovske elipti\xc4\x8dne galaktike (zajedno s Messier 60 i Messier 87). _NEWLINE_Njene prividne dimenzije su 9 x 7,5 lu\xc4\x8dnih minuta. Na udaljenosti od 53 000 000 svjetlosnih godina to odgovara du\xc5\xbeini du\xc5\xbee osi od 140.000 svjetlosnih godina. Njene stvarne dimenzije su nepoznate jer astronomi ne vznaju stvaran polo\xc5\xbeaj osi elipsoida. Prije se vjerovalo da je masa M49 ve\xc4\x87a od mase M87 ali novija istra\xc5\xbeivanja su otkrila da M49 ima manji broj zvijezda od M87, a time i masu. Ukupna spektralna klasa ove galaktike je G7, a indeks boje je + 0,76. Fotografije du\xc5\xbee izlo\xc5\xbeenosti otkrivaju galakti\xc4\x8dki halo od 6300 +/- 1900 kuglastih skupova. Broj kuglastih skupova je znatno manji nego kod M87 ali pribli\xc5\xbeno jednak M60._NEWLINE_Jedna je od najsvjetlijih galaktika u skupu Djevici._NEWLINE_U ovoj je galaktici otkrivena supernova SN 1969Q 1969. godine._NEWLINE_Istra\xc5\xbeivanja Hubbleovim teleskopom pokazala su da u jezgri galaktike postoji kandidat za supermasivnu crnu rupu.\n_START_SECTION_\nAmaterska promatranja\n_START_PARAGRAPH_\nM49 je lako uo\xc4\x8diti u teleskopima promjera promjera objektiva od 80 mm i navi\xc5\xa1e. Ve\xc4\x87i teleskopi ne\xc4\x87e otkriti vi\xc5\xa1e detalja ve\xc4\x87 \xc4\x87e samo posvijetliti objekt. Razlog tome je jednolika gra\xc4\x91a elipti\xc4\x8dnih galaksija. U 200 mm-skom teleskopu M49 izgleda kao kuglasti skup u malom teleskopu ili dalekozoru. Galaksija ima sjajno sredi\xc5\xa1te koje blijedi prema rubovima. Galaksija je kroz 200 mm-ski teleskop u prosje\xc4\x8dnim uvjetima okrugla. Oko 2' zapadno od sredi\xc5\xa1ta galaktike nalazi se zvijezda magnitude + 11."